Cuneiform Tablet CUSAS 34 16
Cuneiform tablet, dated to the Old Assyrian Period (ca. 1950-1850 BC).
Genre: note
Transliteration:
um-ma en-na-ZU-ma {m}i-ku-num ù en-na-num-ma a-na i-ri-šum ì-lí-a-lim iš-du-ke-en ù e-la-li qí-bí-ma 2 GÚ AN.NA KIŠIB ku-nu-ki-i šu-{d}EN.ZU na-áš-a-ku-nu-ti 10 <gap> ma-na AN.NA a-na qá-tí-šu ni-dí-in 1 ANŠE ṣa-la-mu-um AN.NA a-num a-na tám-kà-ri-im ke-nim ša ki-ma qá-qí-dì-ku-nu a-na qí-ip-tim dì-na-šu šu-ma la tám-kà-ru-um ke-nu-um da-ni-iš la ta-da-na-šu 4 TÚG.ḪI.A la-wu-ú 12 TÚG ša en-na-ZU ku-nu-ki-šu-nu a-šùr-ma-lik DUMU pá-na-kà li-il₅-qé 2 TÚG ša i-ku-nim i ku-nu-ki-šu iš-du-ke-en₆ lu-wa-dì-ma li-il₅-qé e-la-at 2 GÚ AN.NA ù ša a-na qá-tí-šu mì-ma wa-at-ra-am 10 ma-na ni-dí-nu lá ta-ša-qá-la ša TÚG.ḪI.A be-el TÚG.ḪI-ti-ma i-ša-qú-lu AN.NA ša ṭup-pá-am la-áp-tù ša ik-ri-bi ša en-na-ZU e-lá-li li-il₅-qé KÙ.BABBAR ta-ad-mì-iq-tum gi₅-mì-lam i-ṣé-ri-a šu-uk-na